Valtioneuvoston päätös Albergan taajaväkisen yhdyskunnan järjestämisestä
Suomen asetuskokoelma 64/1921.

Valtioneuvoston päätös

Albergan taajaväkisen yhdyskunnan järjestämisestä.

Annettu Helsingissä, 2 päivänä maaliskuuta 1921.

___

  Valtioneuvosto on, Sisäasiainministeriön esittelyssä, määrännyt, että se asutuskeskus Espoon pitäjässä, joka sisältää maarekisterissä R N:olla 2153 merkityn osan Albergan perintötalosta N:o 2 Ison-Huopalahden kylässä ynnä Bredvikin eli Elvvikin yksinäisen perintötalon, on Albergan yhdyskunnan nimellä järjestettävä 15 päivänä kesäkuuta 1898 annetun, taajaväkisten maalaisyhdyskuntain järjestämistä eräissä tapauksissa koskevan asetuksen mukaan sekä että Uudenmaan läänin maaherran tulee puheenalaiselle yhdyskunnalle vahvistaa järjestys-, palo-, terveydenhoito- ja rakennussäännöt ynnä asemakaava.

  Tätä kaikki asianomaiset noudattakoot.

  Helsingissä, 2 päivänä maaliskuuta 1921.

Sisäasiainministeri Albert von Hellens.

Karl Modeen.

</div>

Säädökset 1921
Taajaväkiset yhdyskunnat
Valtioneuvoston päätökset